नाथेलाव मोक्ष धाम निर्माण में आगे आए सभी समाज
दाहोदरोड स्थित नाथेलाव मोक्षधाम के निर्माण का कार्य इन दिनों जोरों पर हैं, साथ ही सभी समाजों के लोग अब इसके निर्माण में आगे आए हैं। बसरों से वीरान पड़े इस मोक्षधाम पर अब हराभरा गार्डन, बैठने के एक हाॅल के साथ नहाने की व्यवस्था पूरी हो चुकी है। इसके साथ ही धाम पर पक्षियों के लिए भी पानी और दाने डालने की व्यवस्था अलग से की गई है। इसके अलावा पास के तालाब में एक फव्वारा लगाया गया है। इस निर्माण कार्य में अग्रणी खांदू कॉलोनी जैन समाज के युवा हैं। जो सभी समाजों के भामाशाहों से संपर्क कर रहे हैं, ताकि धाम का विकास किया जा सके। अब धाम पर गर्म ठंडा पानी, बिजली व्यवस्था, स्ट्रक्चर, बैठक हॉल, साफ-सफाई के लिए सभी कार्यों को सुचारु रुप से किए जाने का पुरजोर प्रयास किए जा रहे हैं, साथ ही अंतिम संस्कार के लिए लकड़ी की व्यवस्था सशुल्क उपलब्ध करवाई जा रही है। उक्त व्यवस्थाओं में जैन समाज के अग्रिम और युवा साथी प्रयासरत हैं। यह जानकारी जैन समाज खांदूकॉलोनी के अध्यक्ष सेठ अमृतलाल जैन ने दी।
बांसवाड़ा. नाथेलावतालाब के पास बने मोक्षधाम पर बनाया टीन शेड और गार्डन।
hin_Deva hin_Deva bho_Deva